ประชา พูนวิวัฒน์

พันตำรวจตรี ประชา พูนวิวัฒน์ (5 มีนาคม พ.ศ. 2469 – 8 กันยายน พ.ศ. 2541) อดีตเลขาธิการพรรคประชาธิปไตย และเป็นนักเขียนอิสระเจ้าของนามปากกา "แว่นดำ" และ "ศกุนตชาติ" และสมญานาม "นักประพันธ์บรรทัดละ ๘ บาท"พ.ต.ต.ประชา พูนวิวัฒน์ สมญานาม นักเขียนบรรทัดละ 8 บาท

 ประวัติ 
ประชา พูนวิวัฒน์ เดิมชื่อ ประชาธิปัตย์ พูนวิวัฒน์ แต่มาเปลี่ยนชื่อเป็น ประชา เกิดเมื่อวันที่ 5 มีนาคม พ.ศ. 2469 ที่กรุงเทพมหานคร 

พ.ต.ต.ประชา พูนวิวัฒน์ ถูกศาลฎีกาพิพากษาจำคุกตลอดชีวิต ในความผิดอาญาฐานร่วมกันมียาเสพติดไว้ในครอบครองเพื่อจำหน่าย และถูกถอดยศเมื่อวันที่ 25 สิงหาคม พ.ศ. 2535พลิกแฟ้ม"ถอดยศ"ตร."นายพล"อัศวินแหวนเพชรอุ้มฆ่า 4 อดีต รมต ทุจริตหน้าที่เพียบ-ก่อนถึงคิว"ทักษิณ"ประกาศสำนักนายกรัฐมนตรี เรื่อง พระราชทานพระบรมราชานุญาตถอดยศตำรวจ (พันตำรวจตรี ประชา พูนวิวัฒน์ (นอกราชการ))

กระทั่งถึงแก่อนิจกรรมเมื่อเวลา 10.15 น. ของวันที่ 8 กันยายน พ.ศ. 2541 ภายในสถานพยาบาล เรือนจำกลางบางขวาง สิริอายุได้ 72 ปี 6 เดือน 3 วัน

 งานการเมือง 
ประชา พูนวิวัฒน์ เป็นนายตำรวจและเป็นนักการเมือง เคยร่วมกับชุมพล มณีเนตร อดีต ส.ส.ฉะเชิงเทรา ก่อตั้งพรรคการเมืองขึ้นในปี พ.ศ. 2517 ชื่อว่า "พรรคประชาธิปไตย" โดย พ.ต.ต.ประชา รับตำแหน่งเลขาธิการพรรคประกาศกระทรวงมหาดไทย เรื่อง การจัดตั้งพรรคการเมือง ราชกิจจานุเบกษา เล่ม 92 ตอนที่ 193 วันที่ 18 กันยายน 2517 แต่พรรคประชาธิปไตย ก็ไม่ประสบความสำเร็จมากนัก ได้รับเลือกตั้ง ส.ส.ในสภาผู้แทนราษฎร จำนวน 2 ครั้ง คือ พ.ศ. 2518 จำนวน 2 คน และ พ.ศ. 2519 จำนวน 1 คน เท่านั้น

 งานเขียน 
พ.ต.ต.ประชา เป็นนักเขียนที่มีผลงานเขียนจำนวนมากมาย อาทิ 
 ก็ผมไม่มีทางเลือกนี่ครับ
 ผมไม่อยากเป็นพันโท
 เข็ดจริงๆให้ดิ้นตาย
 มหาราชโสดมหาราชโสด
 ก็ของมันเคยนี่ครับ
 อยาก
 หัวใจมีตีน
 เพชฌฆาตรัก
 นักเลง
 สาวแปดมิลล์
 พริกจิ้มพริก
 แบ๊งค์
 จูบชั้นนาน ๆ
 เหลี่ยมโจร
 ยาหยีสะอื้น
 สะดือปีกเพชร
 ป่าลูกกรุง
 กระจั๊วหัวงู
 อุ๊ยสยิว
 เมาเซตุง
 สันดานมนุษย์
 ฟลอร์โชว์มหากาฬ
 ขุนทัพผู้ซื่อสัตย์
 มัจจุราชข้ามแดน
 สนุกจริงแฮะ
 ปล้นอเมริกา
 สิบสองนายพัน

 งานแสดงภาพยนตร์ 
นอกจากนั้น พ.ต.ต.ประชา ยังมีผลงานแสดงภาพยนตร์เพลง ในปี พ.ศ. 2515 เรื่อง ระเริงชล

 อ้างอิง 

หมวดหมู่:บุคคลจากกรุงเทพมหานคร
หมวดหมู่:ตำรวจชาวไทย
หมวดหมู่:นักเขียนชาวไทย
หมวดหมู่:นักแสดงชาวไทย
หมวดหมู่:นักการเมืองไทย
หมวดหมู่:พรรคประชาธิปไตย (พ.ศ. 2517)
หมวดหมู่:พรรคกิจสังคม
หมวดหมู่:นักโทษของประเทศไทย